Document ID: 32000R2461

32000R2461
L 283/14
JURNALUL OFÍCIAL AL UNIUNII EUROPENE
REGULAMENTUL (CE) NR. 2461/2000 AL COMISIEI
din 8 noiembrie 2000
de modificare a Regulamentului (CE) nr. 2138/97 privind delimitarea zonelor omogene de producție a uleiului de măsline
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 136/66 al Consiliului din 22 septembrie 1966 privind organizarea comună a piețelor în sectorul uleiurilor și grăsimilor (1), astfel cum a fost modificat ultima dată prin Regulamentul (CE) nr. 2702/1999 (2),
având în vedere Regulamentul (CEE) nr. 2261/84 al Consiliului din 17 iulie 1984 de stabilire a normelor de aplicare pentru acordarea de ajutoare pentru producția de ulei de măsline și de ajutoare pentru organizațiile de producători de ulei de măsline (3), astfel cum a fost modificat ultima dată prin Regulamentul (CE) nr. 1639/98 (4), în special articolul 19,
întrucât:
(1)
Articolul 18 din Regulamentul (CEE) nr. 2261/84 stabilește că producțiile de măsline și producțiile de ulei se stabilesc în funcție de zonele omogene de producție, pe baza cifrelor furnizate de statele membre producătoare.
(2)
Zonele de producție sunt desemnate în anexa la Regulamentul (CE) nr. 2138/97 al Comisiei (5), astfel cum a fost modificat ultima dată prin Regulamentul (CE) nr. 2224/2000 (6). Din considerente administrative și structurale, se recomandă efectuarea de modificări pentru zonele omogene de producție din Grecia pentru anul comercial 1999/2000.
(3)
Măsurile prevăzute de prezentul regulament sunt conforme cu avizul Comitetului de gestionare pentru uleiuri și grăsimi,
ADOPTĂ PREZENTUL REGULAMENT:
Articolul 1
Punctul C de la anexa la Regulamentul (CE) nr. 2138/97 se modifică după cum urmează:
în nomos„Нρακλείου”:
-
comunele „Кασσάνων”, „Νιπηδητού” și „Пαναγιάς” se șterg din zona 3;
-
comunele „Αφρατίού”, „Еμπάρού”, „Καραβάδου”, „Μάρυας”, „Мηλιαράδου” și „Ξενιάκου” se șterg din zona 4;
-
se creează o zonă nouă, zona 10, care cuprinde comunele „Αφρατίού”, „Еμπάρού”, „Καραβάδου”, „Κασσάνων”, „Μάρυας”, „Мηλιαράδου”, „Νιπηδητού”, „Ξενιάκου” și „Παναγιάς”;
-
comuna „Пρφήτη Нλία” se mută din zona 9 în zona 2.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 8 noiembrie 2000.

Labels: 18
17
6